Në vijim të kërkesës suaj për informacion, po ju vendosim në dispozicion shkresën e Prokurorisë së Posaçme Kundër Korrupsionit dhe Krimit të Organizuar drejtuar Kolegjit të Posaçëm të Apelimit, nëpërmjet së cilës Kolegji vihet në dijeni lidhur me vendimin e kësaj prokurorie për marrjen e statusit të të pandehurit nga z. \*\*\*, gjyqtar në Kolegjin e Apelimit, si dhe njoftimin e akuzës, zotit \*\*\*.

Sa i përket vendimit të Prokurorisë së Posaçme kundër Korrupsionit dhe Krimit të Organizuar, ju bëjmë me dije se nuk mund t’ju vihet në dispozicion, pasi përmban të dhëna personale të personave të tretë, të cilat nuk mund të përpunohen pa dhënien e pëlqimit nga ana e tyre, sipas nenit 6, pika 1, germa “a” e ligjit nr.9887, datë 10.03.2008 "Për mbrojtjen e të dhënave personale", i ndryshuar.

Gjithashtu, duke qenë se çështja është nën gjykim në Gjykatën e Posaçme të Shkallës së Parë kundër Korrupsionit dhe Krimit të Organizuar, e drejta e informimit kufizohet bazuar në nenin 17, pika 2, germa "dh" të ligjit nr. 119/2014 "Për të drejtën e informimit", pasi, vënia në dispozicion e këtij informacioni mund të cënonte barazinë e palëve në një proces gjyqësor dhe mbarëvajtjen e procesit gjyqësor.

Po ashtu, po ju vendosim në dispozicion edhe linkun e njoftimit të vendimit të Mbledhjes së Gjyqtarëve të Kolegjit të Posaçëm të Apelimit, nr.13, datë 07.02.2022, mbi pezullimin nga detyra të gjyqtarit z. \*\*\*, dhe vendimin, bashkëlidhur.

[https://kpa.al/ëp-content/uploads/2022/02/Vendimi-nr.-13-date-07.02.2022-Pezullimi-A.Hajdari.pdf](https://kpa.al/wp-content/uploads/2022/02/Vendimi-nr.-13-date-07.02.2022-Pezullimi-A.Hajdari.pdf)

Këtë vendim po jua dërgojmë edhe të printuar bashkëlidhur kësaj shkrese.